
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIŲ SENIŪNIJOJE, IŠDAGŲ KAIME, PERDAVIMO LAIKINAI NEATLYGINTINAI VALDYTI IR NAUDOTIS

2009 m. balandžio 30 d. Nr. T-163
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Išdagų  bendruomenės centro 2009 m. kovo 30 d. prašymą, nusprendžia:

1.
Perduoti asociacijai Išdagų bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu savivaldybės administracijos patikėjimo teise valdomas 41,56 kv. m ploto negyvenamąsias patalpas, esančias Šakių seniūnijoje, Išdagų kaime (Nekilnojamojo daikto kadastro duomenų byloje Nr. 84/4031 unikalus pastato Nr. 4400-0847-7458:4333, pastatas pažymėtas šifru 1N3/p, patalpų indeksai – 5-1, 5-2, 5-3, 5-4, 5-5), leidžiant naudotis 2,23 kv. m ploto bendro naudojimo patalpos, kurios indeksas – a-1, asociacijos Išdagų bendruomenės centro įstatuose šiuo metu numatytoms funkcijoms vykdyti. 



2.
Įgalioti savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas.

